##

## REPUBLIKA HRVATSKA

**DRŽAVNI ARHIV U VARAŽDINU**

**Koprivnička 51**

**42000 Varaždin**

**KLASA: 400-03/25-01/01**

**URBROJ: 2186-75-01-25-1**

Varaždin, 23. siječanj 2025.

**Predmet: Bilješke uz financijsko izvješće Državnog arhiva u Varaždinu za razdoblje**

 **od 1. siječnja do 31. prosinca 2024. godine**

**OBRAZAC BILANCA**

Stanje imovinena kraju izvještajnog razdoblja je manje u odnosu na početak razdoblja zbog amortizacije proizvedene dugotrajne imovine, postrojenja i opreme te manjeg stanja na žiroračunu u poslovnoj banci. U tekućoj godini nabavljena je nova oprema u vrijednosti 3.258,97 eura. Stanje obveza odnosi se na obveze za zaposlene, obveze za materijalne rashode i obveze za financijske rashode za prosinac 2024. godine. Ostale tekuće obveze odnose se na jamstvoza uredno izvršenje ugovora, vezano uz postupak javne nabave usluge stručnog nadzora na projektu rekonstrukcije zgrade arhiva. Na kraju izvještajnog razdoblja ostvaren je višak prihoda poslovanja.

**OBRAZAC PR-RAS**

**PRIHODI POSLOVANJA**:

 Ukupni prihodi iznose **3.455.509,76 eura (X067)**.

Ukupni prihodi u odnosu na isto razdoblje prethodne godine su znatno veći zbog ostvarenih prihoda u okviru Nacionalnog plana oporavka i otpornosti 2021.- 2026. koji se odnose na rekonstrukciju zgrada skladišta vojne pekare za potrebe arhiva u sklopu unapređenja digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva. Također ostvareni su i redovni prihodi za plaće i materijalna prava zaposlenika te prihodi za materijalne rashode. Prihodi za plaće i materijalna prava zaposlenika su veći u odnosu na prethodnu godinu zbog promjene koeficijenata zaposlenika temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Vlastiti prihodi su veći u odnosu na prethodnu godinu, no oni ionako ovise o broju stranaka, istraživača i radu vanjske službe na preuzimanju arhivskog gradiva.

**RASHODI POSLOVANJA:**

Ukupni rashodi iznose **3.551.718,75 eura (Y034).**

Rashodi poslovanja iznose 3.548.459,78 eura **(Z005)**, a rashodi za nabavu nefinancijske imovine 3.258,97 eura. Ukupni rashodi su znatno veći u odnosu na isto razdoblje prethodne godine zbog tijeka radova na rekonstrukciji zgrada skladišta vojne pekare za potrebe arhiva u okviru Nacionalnog plana oporavka i otpornosti 2021.- 2023.

**REZULTAT POSLOVANJA:**

U izvještajnom razdoblju ostvaren je ukupni manjak prihoda u iznosu 96.208,99eura **(Y004).** Sa prenesenim viškom prihoda ostvaren je višak prihoda u iznosu 64.645,25 eura **(X006).**

**Stanje novčanih sredstava** na kraju izvještajnog razdoblja iznosi 30.657,08 **eura (11K)** a sastoji se od: -izvor 31 u iznosu 28.284,22 eura (od čega je 5.400,00 eura obveza za povrat jamstva)

-izvor 52 u iznosu 2.372,86 eura

**OBRAZAC OBVEZE**

**Stanje obveza na početku izvještajnog razdoblja** iskazano je u iznosu od **48.733,08 eura (V001)**.

Tijekom izvještajnog razdoblja došlo je do **povećanja obveza** u iznosu od **3.606.317,06 eura**,

a sastoje se od:

-obveza za zaposlene u iznosu 613.897,13 eura

-obveza za materijalne rashode u iznosu 2.987.452,69 eura

-obveza za financijske rashode u iznosu 1.222,90 eura

-ostale tekuće obveze u iznosu 485,37 eura

-obveza za nabavu nefinancijske imovine u iznosu 3.258,97 eura

**Podmirene obveze** u izvještajnom razdoblju iznose **3.588.404,31 eura (V004)**, a odnose se na podmirene obveze za rashode poslovanja:

-za zaposlene u iznosu od 597.633,73 eura

-za materijalne rashode u iznosu od 2.985.808,13 eura

-za financijske rashode u iznosu 1.218,11 eura

-za ostale tekuće obveze u iznosu 485,37 eura

-za obveze za nabavu nefinancijske imovine u iznosu 3.258,97 eura

**Stanje obveza na kraju izvještajnog razdoblja** iznosi **66.645,83 eura (V006)**, a sastoji se od:

-nedospjelih obveza za rashode poslovanja, troškova plaća, poreza i doprinosa za mjesec prosinac u iznosu od 61.245,83 eura te 5.400 eura što se odnosi na obveze za uplaćeno jamstvo za uredno izvršenje ugovora, vezano uz postupak javne nabave usluge stručnog nadzora. Javna nabava financira se u okviru Nacionalnog plana oporavka i otpornosti 2021.- 2023. u cilju unapređenja digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva. Jamstvo će biti vraćeno nakon izvršenja ugovora o stručnom nadzoru sa odabranim ponuditeljem, po ishođenju uporabne dozvole.

**OBRAZAC P-VRIO**

Promjena u vrijednosti i obujmu imovine i obveza nema.

**OBRAZAC RAS- funkcijski**

Rashodi prema funkcijskoj klasifikaciji odnose se na rashode poslovanja u iznosu 3.548.459,78 eura i na rashode za nabavu nefinancijske imovine u iznosu 3.258,97 eura. Ukupno iznose 3.551.718,75 eura.

Voditelj ustrojstvene jedinice 3: Ravnatelj:

Marko Brezovec, mag.oec. Damir Hrelja, prof.